Държавен вестник, бр. 17, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  17
m) Инструкция за управление на извънредни 
събития или обстоятелства, засягащи 
акредитирани от ИА БСА органи и 
техните клиенти BAS QI 22.
3.4. Промени в изискванията за акреди­
тация
При промяна в изискванията за акреди­
тация ИА БСА уведомява заинтересованите 
потребители на услугите по акредитация 
и определя подходящ преходен период за 
привеждане на дейностите на ООС в съот­
ветствие с промените. ИА БСА се стреми да 
следва определен от EA, ILAC, IAF или други 
оторизирани органи преходен период, но при 
необходимост преходен период може да бъде 
определен и от агенцията след съгласуване 
със заинтересованите страни.
В края на преходния период акредитираните 
ООС трябва да са привели своите дейности 
в съответствие с промените, в противен слу­
чай ИА БСА ще констатира неизпълнение на 
изискванията за акредитация.
При постъпване в ИА БСА на писмено 
уведомление от ООС във връзка с негово 
решение да не приложи новите изисквания 
за акредитация ИА БСА ще следва процедура 
по отнемане на акредитацията.
3.5. Потребители на услугите по акреди­
тация
Акредитация могат да получат юридически 
лица/еднолични търговци, установени:
• на територията на Република България;
• в друга държава – членка на Европейския 
съюз, в друга държава – страна по Спо­
разумението за Европейското икономи­
ческо пространство, или в Конфедерация 
Швейцария;
• в трети държави.
ИА БСА се води от принципите за избягване 
дублирането на дейности по акредитация по 
отношение на чуждестранни ООС, които са 
организации или част от организации, раз­
положени и юридически регистрирани извън 
територията на Република България.
Агенцията извършва акредитация на ООС 
извън територията на Република България при 
спазване на Трансграничната си политика по 
акредитация, която се отнася до и отговаря на 
чл. 7 от Регламент (EO) № 765/2008, ЗНАООС, 
на изискванията на ЕА (EA-2/13), IAF и ILAC.
ИА БСА не извършва акредитация на ООС, 
установени в други държави – членки на Ев­
ропейския съюз, страна по Споразумението 
за Европейското икономическо пространство 
или в Конфедерация Швейцария, или трети 
държави, при спазване на трансграничните 
политики на ЕА, ILAC и IAF, с изключение 
на случаите, когато:
 – Националният орган по акредитация 
на държавата – членка, в която кандидатът 
за акредитация е установен, не е преминал 
успешно партньорска оценка по отношение 
на дейности, за които ООС кандидатства за 
акредитация;
 – Националният орган по акредитация на 
държавата – членка, в която кандидатът за ак­
редитация е установен, не извършва дейности 
по акредитация, за които се кандидатства.
В посочените по-горе случаи ИА БСА 
уведомява НОА на държавата – членка, в 
която кандидатът за акредитация е установен, 
за полученото заявление и предлага сътруд­
ничество с местния орган за извършване на 
оценката в съответствие с трансграничната 
си политика за акредитация, основана на 
EA 2/13, на чл. 7 от Регламент (ЕО) № 765/2008, 
ЗНАООС и на изискванията на ЕА (EA-2/13), 
IAF и ILAC.
3.6. Информационна система
ИА БСА поддържа информационна систе­
ма, обслужваща дейността по акредитация. 
Политиката на агенцията по отношение на 
информираността на клиентите и заинтересо­
ваните от акредитацията среди се реализира 
освен чрез Съвета по акредитация чрез офи­
циален бюлетин и интернет страница. Всеки 
кандидат за акредитация или акредитиран 
орган за оценка на съответствието може да 
поиска и получи необходимата му информация 
и чрез посещение в офиса на агенцията, по 
поща, e-mail или факс.
3.6.1. Официален бюлетин на ИА БСА
ИА БСА издава официален бюлетин, в 
който се публикуват европейски и между­
народни новини, свързани с дейностите по 
акредитация. Бюлетинът може да съдържа и 
политики и документи на ИА БСА, отнасящи 
се до ползвателите на акредитацията, както и 
всяка друга информация, имаща отношение 
към процеса по акредитация по преценка на 
редакционната колегия.
3.6.2. Интернет страница
ИА БСА поддържа страница в интернет на 
адрес: http://www.nab-bas.bg/, на която:
• обявява данните от публичния регистър 
на лицата с предоставена, ограничена, 
временно ограничена, спряна или отне­
та акредитация и публичен регистър на 
проверяващите по околна среда;
• публикува информация за националните 
органи по акредитация, отговарящи на 
изискванията на чл. 5а, ал. 2 от ЗНАООС;
• в рубрика „Обяви и съобщения“ публикува 
съобщения до акредитирани или канди­
дати за акредитация лица, неоткрити, 
отказали да получат или непотърсили 
кореспонденция от ИА БСА; в същата 
рубрика при проблемна кореспонденция/
комуникация, публикува всички важни 
съобщения, за които има задължения да 
отговори в срок;
• допълва и актуализира с материали, 
имащи отношение към акредитацията.